Windows Debuggers: Part 1: A WinDbg Tutorial - CodeProject 11,490,007 members (63,704 online)
Last Visit: 31-Dec-99 19:00 Last Update: 27-May-15 7:58Refresh1 [[Lêer:|250px|Logo van die betrokke party.]]
Langastraat 71013, Daveton
Die Pan Africanist Congress of Azania (vroeër bekend as die Pan Africanist Congress, afgekort as die PAC) was 'n Suid-Afrikaanse bevrydingsbeweging en is nou 'n klein politieke party in Suid Afrika. Dit is in 1959 gestig nadat 'n paar lede van die ANC weggebreek het omdat hulle beswaar gemaak het teen die vervanging van die Program van Aksie van 1949 wat vervang is met die Vryheidsmanifes in 1955. Robert Sobukwe is verkies as die eerste president tydens die stigtingskongres wat in 1959 in Johannesburg gehou is.
Dar was baie mededinging tussen die ANC en die PAC om steunte werf. In Desember 1959 'n anti-pas veldtog vir 31 Maart 1960 voorberei. Die PAC het besluit dat hulle die ANC sou voorspring deur 'n soortgelyke kampanje te hou reg voor dié van die ANC te hou. Die anti-pas veldtog was uiteindelik 'n baie belangrike een vir die PAC, en vir Suid-Afrikaanse politieke gebeure in die algemeen. Die datum vir die PAC se kampanje is vasgestel op 21 Maart 1960, tien dae voor die ANC s'n en daar is baie tyd spandeer om brosjures uit te deel en mense te aktiveer. Sobukwe het mense aangemoedig om hul passe by die huis te los en, sonder geweld, hulself vir arrestasie by die naaste polisiestasie aan te meld.
Op 21 Maart 1960 het baie mense by die Sharpville polisiestasie naby Vereeniging bymekaargekom. Die protes het gewelddadig begin raak en die senuagtige polisie, wat oorweldig is deur die massas, het gereageer en 69 mense doodgeskiet en 186 mense gewond. In Langa in die Kaap het geweld ook begin toeneem. Ongeveer 6 000 mense het saam opgetrek na die polisiestasie maar dit is vroeg al afgelas deur Philip Kgosana.
Interne konflik [wysig]
Na die Sharpville-voorval het baie lede na die buiteland uitgewyk. Toe Sobukwe in 1978 oorlede is, is hy opgevolg deur Potlako Leballo. Die PAC het toe in twee geskeur na 'n gedeeltelike suksesvolle coup deur David Sibeko om die Presidensiële Leierskapsraad in 1979 te lei. Die sluipmoord op Sibeko in Dar-es-Salaam, Tanzanië op 12 Junie 1979 en die afsterwe van Leballo in Januarie 1986 het die ondergang van die PAC ingewy.
Alhoewel die party deur ANC-lede met ernstige opponering van die beleide van die Suid-Afrikaanse Kommunistiese Party gestig is, het 'n prominente seksie van die PAC se leierskap in die 1960's 'n Maoïstiese posisie ingeneem. Die ANC het regdeur die PAC beskou as reaksionêr en agterlik na aanleiding van ide PAC se standpunt dat Suid-Afrika bo alles 'n Afrikaland was. Die militêre vleuel van die PAC is in 1962 in die lewe geroep as Poqo en later hernoem na die Bevrydingsmag van die Azaniese Volk (Azanian People's Liberation Army oftewel APLA). APLA het bekend geword vir sy slagspreuk "One Settler, One Bullet", maar kon nooit daarin slaag om 'n besonder effektiewe guerillaveldtog te loods nie. Ten spyte van die organisatoriese swakhede het die PAC se Afrikanisme baie gedoen om die studente-opstande in die 1970's te inspireer en die stigting van die Black Conciousness Movement onder die leierskap van Steve Biko te fasiliteer.
Na apartheid [wysig]
In 1990 is die PAC ontban saam met die ANC maar is gestrem deur die binnegevegte. Die ondersteuners van die Maoïs Leballo het geweier om by die vredesproses aan te sluit en 'n splinterafdeling van die PAC het slegs 'n klein persentasie stemme in die 1994 algemene verkiesing gelok wat verder gekrimp het in die 1999 algemene verkiesing. In 2003, na nóg 'n onsuksesvolle kongres, het een van die party se meer prominente en gewilde lede, Patricia de Lille die party verlaat om haar eie party, die Onafhanklike Demokrate te stig. Dit het nie die PAC se voortgesette swak vertonings in die 2004 algemene verkiesing verbeter nie, maar die OD het relatief goed gevaar.
Daar is tans slegs een lid in die parlement nadat die adjunk-leier, Themba Godi, ook die PAC verlaat het om die African People's Convention in 2007 te stig.
↑ Leeman, Bernard “The Pan Africanist Congress of Azania” in Africa Today a Multi-Disciplinary Snapshot off The Continent In 1995 Edited by Peter F. Alexander, Ruth Hutchison and Deryck Schreuder Humanities Research Centre Monograph Series No. 12, Australian National University, Canberra 1996: pp. 167 - 200, ISBN 0-7315-2491-8
(en) Amptelike webblad van die Pan Africanist Congress in Gauteng
Parliamentêre politieke partye in Suid-Afrika
African National Congress (264) · Demokratiese Alliansie (67) · Congress of the People (30) · Inkatha-Vryheidsparty (18) · Vryheidsfront Plus (4) · Onafhanklike Demokrate (4) · United Democratic Movement (4) · Afrika Christen Demokratiese Party (3) · United Christian Democratic Party (2) · African Peoples' Convention (1) · Azanian People's Organisation (1) · Minority Front (1) · Pan Africanist Congress of Azania (1)
Ontsluit van "http://af.wikipedia.org/w/index.php?title=Pan_Africanist_Congress_of_Azania&oldid=1121910"	Kategorie: Politieke organisasies in Suid-Afrika	Navigasie-keuseskerm
Die bladsy is laas op 8 Maart 2013 om 23:38 bygewerk.